b'\n_START_ARTICLE_\nMooses Mentula\n_START_PARAGRAPH_\nSeppo \xe2\x80\x9dMooses\xe2\x80\x9d Mentula (s. 1976 Tuupovaara) on suomalainen kirjailija ja rehtori._NEWLINE_Mentulan esikoisteos, novellikokoelma Musta timantti (2011), oli Helsingin Sanomien kirjallisuuspalkintoehdokkaana. H\xc3\xa4nen ensimm\xc3\xa4inen romaaninsa Is\xc3\xa4n kanssa kahden ilmestyi vuonna 2013. Teos julkaistiin saksaksi 2014. Mentulan toinen romaani J\xc3\xa4\xc3\xa4kausi ilmestyi vuonna 2016. Se k\xc3\xa4sittelee koulukiusaamista._NEWLINE_Mentula vietti lapsuutensa ja nuoruutensa Kuhmossa ja asui seitsem\xc3\xa4n vuotta Lapissa. H\xc3\xa4n alkoi kirjoittaa paikallislehti Kuhmolaiseen 16-vuotiaana. Mentula ty\xc3\xb6skenteli Lapin Kansassa ja Lapin Radiossa 1998\xe2\x80\x932004. Mentula opiskeli luokanopettajaksi Rovaniemell\xc3\xa4 ja ty\xc3\xb6skenteli luokanopettajana Syv\xc3\xa4j\xc3\xa4rven koululla Sodankyl\xc3\xa4ss\xc3\xa4 2004\xe2\x80\x932006. Nyky\xc3\xa4\xc3\xa4n h\xc3\xa4n toimii Paijalan ja Rusutj\xc3\xa4rven koulujen rehtorina Tuusulassa.'